Informácia

o zdravotníckych zariadeniach zahrnutých do 2. etapy privatizácie dotknutých zákonom č. 416/2001 Z.z. o prechode niektorých pôsobností z orgánov štátnej správy na obce a vyššie územné celky

Dňom 1. januára 2003 nadobudne účinnosť ustanovenie zákona č. 277/1994 Z.z. o zdravotnej starostlivosti v znení neskorších predpisov, uvedené v čl. XIX v druhom bode zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky. 

Na základe toho prechádza od 1.1.2003 zriaďovateľská pôsobnosť k poliklinikám, nemocniciam s poliklinikou I. typu a nemocniciam s poliklinikou II. typu z Ministerstva zdravotníctva SR na obce a vyššie územné celky. Vymedzenie, na ktorý subjekt pôsobnosť prechádza (obec alebo vyšší územný celok) je určené zákonom č. 416/2001 Z.z., a to  podľa typu zdravotníckeho zariadenia.  

     	Zákonom č. 416/2001 Z.z. je tak dotknutá aj väčšina zdravotníckych zariadení, vr
átane ich samostatných častí ako začlenených zariadení týchto subjektov (tzn. samostatných lekární, obvodných zdravotných stredísk, denných detských sanatórií), zaradených podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov  do privatizácie uzneseniami vlády Slovenskej republiky č. 577 z 20. júna 2001, č. 101 zo 6. februára 2002 a č. 274 z 20. marca 2002. Tieto zdravotnícke zariadenia nebudú už teda privatizované podľa zákona č. 92/1991 Zb. v znení neskorších predpisov. Konkrétny zoznam zdravotníckych zariadení a častí zdravotníckych zariadení, zaradených do 2. etapy privatizácie v zdravotníctve, ktorých sa zákon č. 416/2001 Z.z. dotýka, je uvedený v prílohe predloženého materiálu.